Хатлонская вобласць

Хатлонская вобласць () — адміністрацыйная вобласць у складзе Рэспублікі Таджыкістан. Адна з трох абласцей краіны. Хатлонская вобласць мяжуе на поўначы з РРП, на ўсходзе — з Бадахшанам, на поўдні — з Афганістанам, на захадзе — з Узбекістанам. Плошча 24,600 км². Насельніцтва — 3 048 200 чалавек. Таджыкі — 81,8 %. Адміністрацыйны цэнтр — горад Курган-Цюбэ.

 Геаграфія 
Размешчана на паўднёвых адгор’ях Гісара-Алая. Падзелена на 6 гарадоў і 21 раён. Клімат — кантынентальны. Галоўныя рэкі — Пяндж і Вахш. Вадасховішчы: Мумінабадскае, Сельбурскае і іншыя.

Катэгорыя:Адміністрацыйны падзел Таджыкістана